Diari Oficial de la Generalitat Valenciana


Sumari del DOGV 7121, del 30-09-2013 (2013/9245)

RESOLUCIÓ de 28 d'agost de 2013, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte denominat Línia elèctrica aèria 20 kV, S/C, de tancament entre L/ CTI Casa Carmen i L/ Pedrera, en el terme municipal de San Miguel de Salinas, s'aprova el projecte d'execució i es declara en concret la seua utilitat pública. Expedient número ATLINE/2012/130/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9245


Data del document
:   28-08-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 28 d'agost de 2013, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte denominat Línia elèctrica aèria 20 kV, S/C, de tancament entre L/ CTI Casa Carmen i L/ Pedrera, en el terme municipal de San Miguel de Salinas, s'aprova el projecte d'execució i es declara en concret la seua utilitat pública. Expedient número ATLINE/2012/130/03. [2013/9245]  
  
Vist l'expedient amb referència ATLINE/2012/130/03 incoat davant del Servici Territorial d'Energia d'Alacant, a instàncies d'Iberdrola Distribución Eléctrica, SAU, relatiu a la sol·licitud, de 24 d'agost de 2012, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions elèctriques corresponents al projecte denominat Línia elèctrica aèria 20 kV, S/C, de tancament entre L/ CTI Casa Carmen i L/ Pedrera, en el terme municipal de San Miguel de Salinas, en la província d'Alacant. S'hi adjunta un exemplar del projecte tècnic d'execució firmat per tècnic competent.  
Resultant que la sol·licitud d'Iberdrola Distribución Eléctrica, SAU, ha sigut sotmesa a informació pública, de conformitat amb el que preveu l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anuncis en el Diari Oficial de la Comunitat Valenciana, de 17 de maig de 2013, en el Butlletí Oficial de la Província d'Alacant, de 22 de maig de 2013, en el diari Información, de 28 de maig de 2013, així com en el tauler d'edictes de l'Ajuntament de San Miguel de Salinas, sense que s'hagen rebut al·legacions.   
  
Resultant que en aplicació de l'article 9.4 del Decret 88/2005, de 29 d'abril, s'ha remés separata del projecte a l'Ajuntament de San Miguel de Salinas i s'ha sol·licitat la conformitat, oposició o objecció a la instal·lació projectada pel que fa a béns i drets a càrrec seu i, si és el cas, les condicions tècniques procedents.  
L'Ajuntament de San Miguel de Salinas emet un informe favorable a l'autorització de la instal·lació projectada, que se subjecta a les condicions que s'hi preveuen. L'informe esmentat es va comunicar al sol·licitant, que va manifestar la seua conformitat amb les condicions esmentades.  
Resultant que, de conformitat amb el que establix l'article 9.4 del Decret 88/2005, de 29 d'abril, es va remetre separata del projecte amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats, d'acord amb la documentació que hi ha en l'expedient, concretament al Servici Territorial de Carreteres d'Alacant.  
En resposta a la petició d'informe, el Servici Territorial de Carreteres d'Alacant informa de la conformitat amb l'autorització a la instal·lació projectada que se subjecta a les condicions que s'hi preveuen. L'informe esmentat es va comunicar al sol·licitant, que va manifestar la seua conformitat amb les condicions esmentades.  
Resultant que el projecte presentat té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la d'establir la connexió entre la LAMT 20 kV CTI Casa Carmen i la LAMT 20 kV Pedrera, a fi de millorar i reforçar la qualitat i garantia de subministrament.  
Considerant que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant el Servici Territorial d'Energia d'Alacant competent per a la resolució del present expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 4.1.b del Decret 88/2005, de 29 d'abril.  
Este Servici Territorial d'Energia resol:  
  
Primer  
Atorgar autorització administrativa a l'empresa Iberdrola Distribución Eléctrica, SAU, per a la construcció de les instal·lacions elèctriques corresponents al projecte denominat Línia elèctrica aèria 20 kV, S/C, de tancament entre L/ CTI Casa Carmen i L/ Pedrera, en el terme municipal de San Miguel de Salinas, en la província d'Alacant, les característiques generals de la qual són les següents:  
  
Característiques principals:  
 Origen i final: la línia projectada té l'origen en el suport a instal·lar MT-1 sota els conductors de l'actual L/ Pedrera i amb final en el suport a instal·lar pròxim al CTI Casa Carmen, des del qual es realimenta el dit CTI i s'enllaça amb la línia existent.  
 Tensió nominal: 20 kV  
Conductors: del tipus LA-100 (100-AL1/17-ST1A)  
 Nombre de circuits: 1  
 Longitud: 1.300 metres  
 Pressupost: 111.400 euros  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi siguen aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.   
  
La present autorització s'atorga sense perjuí de tercers i deixant fora de perill els drets particulars.  
  
Segon  
Aprovar el projecte tècnic d'execució, firmat per tècnic competent, amb declaració responsable del tècnic projectista, per a la construcció de les instal·lacions corresponents a la instal·lació elèctrica denominada Línia elèctrica aèria 20 kV, S/C, de tancament entre L/ CTI Casa Carmen i L/ Pedrera, en el terme municipal de San Miguel de Salinas.  
  
Les condicions a què està sotmesa l'aprovació mencionada són les següents:  
1. Les obres s'hauran de realitzar d'acord amb el projecte presentat, amb les variacions que, si és el cas, se sol·liciten i s'autoritzen, i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, del que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu s'haurà d'ajustar a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.   
2. El titular de la instal·lació esmentada informarà de l'acabament de les obres al Servici Territorial d'Energia d'Alacant, a l'efecte de la sol·licitud d'autorització d'explotació, i presentarà el certificat de direcció i final d'obra oportú, subscrit per tècnic competent, que acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en el cas de considerar-ho convenient.  
4. L'Administració deixarà sense efecte la present resolució en qualsevol moment en què s'observe l'incompliment de les condicions que s'hi imposen.  
5. El termini per a l'execució de les obres serà de dotze mesos a partir de la data de l'ocupació real de les finques afectades. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'este Servici Territorial d'Energia.   
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la ocupació urgent d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haja pogut realitzar.  
  
Contra la present resolució, que no posa fi a la via administrativa, podrà interposar-se recurs d'alçada davant de la Direcció General d'Energia (c/ Colom, 32, 46550 València), en el termini d'un mes comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
Alacant, 28 d'agost de 2013.- El director territorial d'Economia, Indústria, Turisme i Ocupació: Rafael Muñoz Gómez.